
Compagnoneah mar plige guet-n-oh, 
Cleuet, ha me expIiquo d'oh, 
Dré coun , mar guel mem bouéh padein , 
Darn a vuhé Sant Mathurin. 

O Sant Maihurin beniguet ! 
Pedet aveid omb en Drindèd , 
Ma hellemb disquein peb-unan, 
Hou miracleu groeit ér bed-man. 

Cleuet, enta er péh en dès groit, 
Pe ne oé hoah nameit pautric, 
Idan en ouaid a zeuzêc vlé, 
Pé un draig benac goudé. 

É dud e oé huguenaudèd , 
Noble, puissant ha forh douget, 
Hag en devoé commission 
De zistrugein er Gristenion. 

Tost dehai é oé un Escob, 
Hanhuet Policarpdén devot, 
Hag e anseigné lézen Doué 
D'en dud youanq mui ma heJIé. 

Mathurïn e oé youanguig, 
Ha ne oé hoah meit croaidurig , 
En hum gavé d'er cheleuèr, 
Liès pe vezé é predêg. 

Pe oé bet guet-hou artseignet, 
Ha catholiq romsn ranret, 
É pedas a volanté vad 
Doué aveid é vam hag é dad, 
Doué e gleuas é bedenneu, 
Hag ou honvertissas ou deu; 
É dad , é vam , ol tud é dy 
E zas de vout oén a vleidy. 

Pe oé bet Mathurin guet-hé 
Doh ou anseign é lézen Douè, 
É oé sacret dén a llis, 
Ne oé quet uiguênd vlai fournis. 

Sant Policarpe a pe huélas, 
É gourage hag é vertu bras, 
E yasde Rom hag el lezas 
Én é escobty, én é blace. 

Un tresor bras a santeldet 
E oé é Mathurin cuhet; 
Mes a k fin Doué e vennas 
En discoein dré ur miracle bras. 

É Rom é oé ur plah youanq , 
Merh Maximian en tirant, 
Hag e oé bet pél positet 
Guet en diaul hemb cavouèt remèd. 

A la ñn en diaul e btas 
D'hé zad é oé ur folleah bras 
Songeal ellemela nehi 
Dré sorcereah na dré magi. 

N'en dès sorcér na sorcerès 
E hello me chassein ér maz, 
Que nen dei a France d'hi gùélèt 
Ur cert.-en Mathutin hanhuet. 

Hennèh zo un dén vertuus, 
Ur servitour bras de Jesus; 
Hennéh sur em chasso ér ma;z 
Hag e laquo Rom én hé ajz. 

Ér memb momand ma oé cleuet, 
Ergonz zé guet en droug-spered, 
É tas harn ccz a nehon , 
Dré quement corn oé ér hanton. 

Bras a bihan, ol pe gleuent, 
Devad en Ampeieur é tent, 
D'er supliein ar ou deulhin , 
De gass tud de glasq Mathurin. 

En Ampeleur e zepéchas 
Soudjen ur vanden tud d'er hlasq r 
Avertisset-oé guet JE\ Doué 
Mathurin de vonnèt guet-hé. 

Mecs èl ma hé de Rom guet-hé 
Ar er mor Méditerrané, 
En diaul e sâuas un tampest 
Hag e vennas fouildrein ou lestr. 

Sant Mathurin e oé cousquet, 
N'en devoé songe a zroug erbet 
Pe g!euas tud en Ampeleur 
É crial ol forh d'er maleur. 

Sant Mathurin e zihunas, 
Hag é huélèt en dangér bras, 
E suplias en Eutru Doué 
De arrestein en tampest-zé. 

Ér memb momand er mor fachet , 
Ag en avél digabestret, 
D'ébeden prest e aboeissas' 
Hag en ol tamgesr e cessas, 

Sant Matburin en dén sacret, 
Er yehèd d'er ré affliget 
E ras én ur arrihue é Rom, 
Ne chomas memb dén én è horn. 

Merh en Ampeleur e oé bet 
Forh pèl guet en diaul positet, 
Sant Mathurin hi délivras 
Hag er yehèd dehi e ïas. 

Mathurin en dès hoah rantet 
Er vuhé dur voès tremeinet, 
Dré bedenneu ha"gra=ce Douè, 
Hag aveit hoah cresquein er Fé. 

Sanr Mathurin en dès lamet 
Deguet cn diaul tud positet, 
Deguet er marhue ré tremeinet, 
Calz a ré glan deguet clinhuèd. 

Én durand ma oé é buhé, 
Nitra doh-t-hou ne resistê, 
Quement ma hoitlenné guet Doué, 
Ér memb momand ol en devoé. 

Goudé m*en devoé tremeïnet , 
Hag é gorv é Rom interret, 
En doar en toutn'en dalhé quet, 
Racboutino ne vennéquet, 

Deustou m'en devoé ordrénet, 
Ma vehè é gorv dégasset, 
De vro a Larchant de inter, 
Quènt ma has de Rom ag er guer. 

A pe oé gùélet deit ér ma;z, 
Goudé bout interret espress, 
Dégasset-oè enta de Larchanr, 
De hobér é interremant. 

De Larchant é oé dégasser, 
É Larchant é oé interret , 
É léh m*en dèsé Relégueu, 
Ha groeit a bep sort miracieu. 

Sant Mathurin e 20 hanâuet 
É quement canton zo ér fced, 
Rag aveit bout é gorv ér bè, 
É vertu e bredêg bamdé. 

Raccé aveid en inourein, 
Ha faciloh er supliein, 
É hès sâuet iüsieu caér, 
Partout én é inour ha gloér. 

Ê spécial é Quistinic , 
F.n devès unon magnific ; 
Er verrèd tost d'en ilis vras, 
Ne gavet quet santelloh place. 

lno é hès indulgeanceu , 
Hag e ra Hès miracleu ; 
Ino é ma Sant Mathurin, 
D'er ré clan ur gùir médecin. 

lno peb dén e gav remèd 
Doh peb sort droug ha peb clinluièd ; 
Er ré varhue e gav er vuhé, 
A p'ou gloèstrér guet ur gùir Fé. 

Courage enta, Quistinidis, 
Bubri, Melrand, Guern , Bihuiis, 
Pluniâu , Baud, Languedic, Ploué, 
Hag ol parrajsieu er hontré. 

Mar e hoès dén clan affliget 
Guet ur sort benac a glinhuèd, 
Ne glasquei quet quin médecin 
Meit en eutru Sant Mathurin. 

Mar fal d'oh cavouèt remission, 
Ag hou fauteu er gùir pardon ; 
Deit ol en eil Sul a vis Mai 
De visitein er chapel-zé. 

O Sant Mathurin bénignet! 
Èl ma oh covézour ha bélêg, 
Absolvet en ol péherion, 
E zei d'hou chapel d'er pardon. 

Èl ma oh giiïr médecinour, 
Pliget guet-n-oh perpet secour; 
En ol affligec guet clinhuèd 
E yei d'hou chapel d'hou ciiélèt, 

Acelfin goudé ma veiot bet 
Guet-n-ohér bed-man secouret, 
Ma heint ol d'hou trugairéquat 
IVen nean devat Doué aveit mad. 



FIN. 



Ê GUÉNÉD , é ty I.-H. Galles , iroprimour en Eulru Eicob. 

